Ֆեդերիկո Սանտանդեր

**Ֆեդերիկո Խավիեր Սանտանդեր Մերելես** (), պարագվայցի ֆուտբոլիստ, իտալական «Բոլոնյա» ֆուտբոլային ակումբի և Պարագվայի ազգային հավաքականի հարձակվողն է։

## Ակումբային Կարիերա
Սանտանդերը «Գուարանի» ֆուտբոլային ակումբի ակադեմիայի սանն է, որի երիտասարդական կազմում կարողացել է հաղթել Վալենսիայում անցկացված միջազգային մրցաշարում։ Մրցաշարի ավարտից հետո ֆուտբոլիստով սկսեցին հետաքրքրվել մի քանի եվրոպական ակումբներ, որոնց շարքում էր իտալական «Միլանը»։ 2008 թ. 16 տարեկան հասակում Սանտանդերը իր առաջին հանդիպումն է անցկացնում Գուարանիի հիմնական թիմի կազմում, երբ թիմը Պարագվայի առաջնությունում մրցում էր «Տակուարի» ակումբի հետ։ Հենց առաջին խաղում Ֆեդերիկոն կարողանում է հեղինակել գնդակ։

2010 թ. օգոստոսի 31-ին Սանտանդերը վարձավճարով տեղափոխվում է ֆրանսիական «Թուլուզ»։ Սեպտեմբերի 11-ին իր առաջին հանդիպումն է անցկացնում Լիգա 1-ում, երբ թիմը մրցում էր «Սենտ Էտիենի» հետ։ Նոյեմբերի 28-ին նոր թիմի կազմում խփելով իր առաջին գոլը կարողանում է օգնել իր թիմին հաղթանակ տանելու «Օսերի» դեմ խաղում։ «Թուլուզի» կազմում Ֆեդերիկոն 2010/11 մրցաշրջանի ընթացքում մասնակցած 23 խաղերում հեղինակում է 5 գնդակ։

Ֆրանսիայից վերադառնալով ֆուտբոլիստը հաջող մրցաշրջան է անցկացնում հարազատ «Գուարանիի» կազմում մասնակցելով 22 հանդիպման։ Առաջնության ռմբարկուների ցանկում ֆուտբոլիստը կարողանում է զբաղեցնել 4-րդ հորիզոնականը խփած 10 գնդակներով։ 2012 թ. սկզբին ֆուտբոլիստը տեղափոխվում է Ավելյանեդա քաղաքի «Ռասինգ» ֆուտբոլային ակումբ, որի կազմում իր առաջին խաղն անցկացնումն է փետրվարի 27-ին, երբ թիմը Արգենտինայի առաջնությունում մրցում էր «Բանֆիլդ» ակումբի հետ։ Ռասինգից հետո ֆուտբոլիստը վարձավճարով տեղափոխվում է մեկ այլ արգենտինական ակումբ։ Տիգրեի կազմում իր առաջին հանդիպումն անցկացնում է օգոստոսի 7-ին, երբ թիմը մրցում էր «Էստուդիանտես» ակումբի հետ։ 2013 թ. հունվարի 30-ին Լիբերտադորեսի գավաթի խաղարկության պատասխան խաղում կարողանում է գոլ խփել, երբ թիմը մրցում էր վենեսուելական «Դեպորտիվո Անսոատեգի» ակումբի հետ։

2013 թ. ամռանը Ֆեդերիկոն վերադառնում է «Գուարանի»։ 2015 թ. Լիբերտադորեսի գավաթի խաղարկության ժամանակ Սանտանդերը կարողանում է 6 գնդակ խփել պերուական «Սպորտինգ Կրիստալ», իր նախկին ակումբ` «Ռասինգ», էկվադորական «Դեպորտիվո Տաչիրա» և բրազիլական «Կորինթիանս» ակումբների դարպասը։

Նույն տարվա ամռանը ֆուտբոլիստը տեղափոխվում է դանիական Կոպենհագեն, որի հետ կնքում է 5 տարվա պայմանագիր։ Դանիայի առաջնությունում իր առաջին խաղն անցկացնում է օգոստոսի 2-ին, երբ թիմը մրցում էր «Սյոննդերիյուսկ» ակումբի հետ։ 3 օր անց կարողանում է իր առաջին գոլը խփել նոր թիմի կազմում, երբ թիմը Եվրոպայի լիգայի որակավորման փուլում մրցում էր չեխական «Յաբլոնեց» ակումբի հետ։ Դանիայի առաջնությունում իր առաջին գոլը խփում է հոկտեմբերի 18-ին, երբ թիմը մրցում էր «Հոբրո» ակումբի հետ։ Դանիայում անկացրած մեկնարկային մրցաշրջանում Սանտանդերը դառնում է 14 գոլի հեղինակ օգնելով թիմին հաղթելու առաջնությունում և նվաճել գավաթը։ 2016 թ. ամռանը ֆուտբոլիստը օգնում է իր թիմին դուրս գալու չեմպիոնների լիգայի հիմնական փուլ 3 գնդակ խփելով հյուսիսիռլանդական «Կրուսեյդերս», ռումինական «Աստրա» և կիպրական «ԱՊՕԷԼ» ակումբների դարպասը։ Սեպտեմբերի 27-ին Չեմպիոնների Լիգայի խմբային փուլում կարողանում է գրավել բելգիական «Բրյուգգե» ակումբի դարպասը։

2018 թ. ամռանը Սանտանդերը տեղափոխվում է իտալական «Բոլոնյա»։ Իտալիայի առաջնությունում իր առաջին խաղն անցկացնում է «ՍՊԱԼ» ակումբի դեմ կայացած մրցավեճում։ Նոր ակումբի կազմում իր առաջին գոլը խփում է «Ռոմա» ակումբի դեմ կայացած մրցավեճում։

## Ազգային հավաքականի կազմում
2009 թ. Պարագվայի երիտասարդական հավաքականի կազմում Սանտանդերը մասնակցում է Հարավային Ամերիկայի երիտասարդական առաջնությանը։ Առաջնությունում Ֆեդերիկոն դառնում է 4 գոլի հեղինակ գրավելով Ուրուգվայի, Վենեսուելայի և Չիլիի երիտասարդական հավաքականների դարպասը։ Նույն տարում Սանտանդերը մասնակցում է Եգիպտոսում անցկացված երիտասարդական հավաքականների Աշխարհի առաջնությանը։ Առաջնությունում ֆուտբոլիստը մասնակցեց Իտալիայի, Եգիպտոսի, Տրինիդադ և Տոբագոյի և Հարավային Կորեայի հավաքականների դեմ անցկացված խաղերին։ Եգիպտոսի հետ անցկացված մրցավեճում ֆուտբոլիստը կարողանում է դառնալ գոլի հեղինակ։

Պարագվայի ազգային հավաքականի կազմում իր առաջին խաղն անցկացնում է 2010 թ. հոկտեմբերի 9-ին, երբ թիմը ընկերական խաղ էր անցկացնում Ավստրալիայի ազգային հավաքականի հետ։ Ազգային հավաքականի կազմում իր առաջին գոլը խփել է 2011 թ. հունիսի 4-ին, երբ թիմը մրցում էր Բոլիվիայի ազգային հավաքականի հետ։

### Ազգային հավաքականի կազմում խփած գոլերը

## Նվաճումներ
**Ակումբային**

 **«[[Կոպենհագեն (ֆուտբոլային ակումբ)|Կոպենհագեն]]»**
* Դանիայի չեմպիոն — 2015/16
* Դանիայի գավաթակիր — 2015/16

## Ծանոթագրություններ

## Արտաքին հղումներ
* Ֆուտբոլիստի էջը sports.ru կայքում
* Ֆուտբոլիստի էջը transfermarkt.com կայքում

Կատեգորիա:Բոլոնիայի ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Պարագվայի հավաքականի ֆուտբոլիստներ
Կատեգորիա:Պարագվայցի ֆուտբոլիստներ
Կատեգորիա:Ռասինգ Ավելյանեդայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Գուարանիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ